Analyysia vuoden 2024 olympiakouluhevosista

* Pia Niemi 4.8.2024

Tässä artikkelissa tarkastelen vuoden 2024 olympialaisissa esiintyneiden kouluhevosia ja niiden sukuja. Kävin sukuja läpi kolmanteen sukupolveen asti eli lähisukua. Olympialaisiin kvaalautuneita hevosia oli kaikkiaan 59 kappaletta. Ne edustavat eri kantakirjoja seuraavan taulukon (taulukko 1) mukaisesti:

|  |  |
| --- | --- |
| Ktk: |  |
| Lukumäärä |
|  |  |
| KWPN:18 |  |
| OLD: 13 |  |
| HANN: 8 |  |
| ESP: 5 |  |
| WESTF: 4 |  |
| DWB: 3 |  |
| BWB: 2 |  |
| TRAK 1 |  |
| Wielkopolski |
| Zangersheide |
| NZWA |  |
| DSP |  |
| ZfBP |  |

(Taulukko 1 )

Otin vapauden yhdistää espanjalaiset kantakirjat Portugese sporthorse sekä Lusitano saman otsikon alle, ne edustavatkin ilahduttavasti ”isojen” kantakirjojen rinnalla viidellä yksilöllään.

Hollantilaiset suvut ovat varsin vahvasti edustettuina; kaikkiaan 18 hevosta 59:stä edustavat KWPN-kantakirjaa. Erityisesti kolme linjaa; Ferro, Krack C sekä Jazz näkyvät vahvasti sekä itsenään että poikiensa kautta (taulukko 2)

Isäoreina Ampere (isä Rousseau, ii. Ferro) on isänä viidelle hevoselle, Apache (i. UB40, iii. Jazz, ei. Krack C) kolmelle ja Johnson (i. Jazz) kahdelle.

|  |  |
| --- | --- |
| Isäoriit: |  |
|  |  |
| Ampere 5 |  |
| Apache 3 |   |
| Quaterback 3 |  |
| Totilas 3 |  |
| Johnson 3 |  |
| Gribaldi 2 |  |
| Easy Game 2 |  |
| BH Zack 2 |  |
| Sandro Hit 2 |  |
| Bordeaux 2 |  |
| Bretton Woods 2 |  |
| Fidertanz 2 |  |
| Fidermark  |  |
| Vitalis (Vivaldi) |   |
| Harmony´s Rousseau | au(Ferro) |
| Dante Weltino (Danone) |  |
| Danone (De Niro) |  |
| Desperados (De Niro) |  |
| Sir Donnerhall (Sandro Hit) |
| Sezuan (BH Zack) |  |
| Metal (Ferro) |  |
| Osmium (Ferro) |  |
| United (Krack C) |  |
| Millenium (Easy Game) |

Taulukko2

Kuten kuvasta näkee, ferrolaista linjaa (keltainen) näkyy yhteensä 13 yksilöllä. Jazz-linjaa (oranssi) löytyy kahdeksalta, lisäksi emän isänä kolmelta. Krack C (vihreä) vaikuttaa profiloituvan emän isänä; suoraan isälinjassa se näkyy vain kahdella yksilöllä mutta emälinjassa vaikuttaa viidellä yksilöllä. Jazz vaikuttaa emälinjassa neljällä yksilöllä.

Trakehner-ori Gribaldi (sininen) ilahduttaa isälinjoissa sekä Totilaksen, että poikiensa Easy Game ja pojanpoikansa Milleniumin kautta yhteensä kahdeksalla yksilöllä. Emän isänä sen vaikutus näkyy kahdella yksilöllä. Gribaldilaisia tammoja on syytä arvostaa, niitä on jokunen Suomessakin, ainakin mainittakoon Rose Anne jolla Jaana Aitta kilpaili GP-tasolle asti.

Muita silmäänpistäviä isälinjoja löytyy Quaterback (Quaterman I) kolmella yksilöllä, tästä oriista vielä sen verran, että emän emän isänä löytyy Brentano II.

Sandro Hit (harmaa) isälinjassa näkyy tässä otannassa ehkä vähän yllättäen vain kolmella ja emälinjassa kahdella.

F-linja Florenstanin kautta (v.sininen) isälinjassa löytyy kolmelta ja emälinjassa kahdelta. Florenstan näyttäisi periyttävän erityisesti ratsastettavuuttaan.

D-linja Donnerhallin kautta näkyy myös isälinjassa kolmella mutta tässäkin nähdään D-linjan vahvuus myös emälinjassa jota löytyy viideltä.

W-linjaa Weltmeyerin kautta (punainen) näkyy edelleen emälinjoissa; tässä otannassa kolmella yksilöllä.

Brentano II vaikuttaa edelleen tammojen takana, tässäkin kahdella yksilöllä.

Varsinaisia olympiasuorituksia ja -hevosia tarkastelin lähinnä kasvattajan näkökulmasta;

Zepter (Zack – Wolkentanz) -Wolkentanzin väri ja olemus periytyy vahvasti

Fame (Bordeaux – Rhodium) – Antoi vaikutelman pinkeästä ja lyhyellä kaulalla liikkuvasta hevosesta. Sekä Krack C että Ferro löytyvät kolmannesta polvesta.

Vayron (Vitalis – Gloster) – Hevonen sai kahdeksikkoja, mutta selän mahdollinen heikkous jäi mietityttämään. Emän suvussa vahvaa G-linjaa eli hyödynnetty estegeenejä kouluhevosjalostuksessa.

Buriel K.H. (Osmium – Krack C) - Ferron poika Osmium voitti aikanaan Pavo Cupin Anky van Grunsvenin ratsastamana ja tarjottiin jalostukseen Suomessa vuonna 2007, mutta sitä ei hyväksytty FWB-jalostukseen. Osmium teki Suomeen kuusitoista jälkeläistä lähinnä KWPN-rekisteriin. Yksi jälkeläisistä St´Ophir on tehnyt kansallista ja kansainvälistä uraa emmi Salmisen ratsastamana:

2018 Kouluratsastuksen hallimestaruus, nuoret (3.), Kouluratsastuksen joukkue SM (1.), Kouluratsastuksen Future Cup -finaali (3.)

2019 Kouluratsastuksen hallimestaruus, nuoret (3.), Kouluratsastuksen SM, nuoret (2.), Kouluratsastuksen joukkue SM (2.)

2023 Kouluratsastuksen Grand Tour (1.)

Jagerbomb (Dante Weltino – Jazz) – Tämä hevonen antoi hyvän vaikutelman; isolinjainen, täsmällinen suorittaja.

Flambeau (Ampere – Zeoliet) – Esteverta emän puolelta, pään ja kaulan liittymä paksuhko mutta muuten kaunis hevonen.

Hit Plus ( Bretton Woods – Peralta Pinha) – Emän isä vaikutti Klosterhof Medingenissä 2000-luvun puolessa välissä ja oli osana Burkhart Wahlerin ”kokeilua”, hän käytti Peralta Pinhaa, joka siis on Lusitano, ainakin Hohenstein- sekä De Niro -tammoille ilmeisen hyvin tuloksin.

Total Hope (Totilas – Don Schuffro) – Todellinen Dream pedigree: emä Weihegold on tehnyt urheilu-uransa Isabell werthin GP-ratsuna, tehnyt ohessa alkionsiirtovarsoja erilaisista yhdistelmistä. Näkisin Total Hopen olevan todennäköinen Totilaksen manttelinperijä. Suomessa vaikuttava Vivito de Halliers edustaa samaa emälinjaa.

Glamouraline (Johnson – Samba Hit) – Tämän hevosen emän emän isänä Amiral.

Jolene (Johnson – Continue) -tässäkin hyödynnetty esteverta, erityisesti multiperiyttäjä Contender pistää silmään.

Dante Weltino (Danone – Welt Hit II) – Tämä ori edusti olympialaisissa sekä itsenään että jälkeläisensä kautta (Jagerbomb). Näyttäväliikkeinen hevonen jolla upeat takajalat.

Indian Rock (Apache – Vivaldi) – Tämä hevonen on linjattu Krack C 3 +3

Yhteenvetona totean, että Gribaldin ja edelleen Totilaksen jälkeläisillä hyvin yhteneväinen ilmiasu (mukaan lukien korvat) sekä etujalkojen liike. Ne näyttäisivät olevan jonkin verran matalajalkaisia, mikä on hyvä ottaa huomioon jalostusvalinnoissa.

Hollantilaiset isälinjat edustavat modernia ratsuhevostyyppiä, mutta niiden yhteinen piirre on hermorakenne ja siitä seuraava reaktiivisuus. Trakehner -kantakirjassa huomattiin samankaltaisia ongelmia parikymmentä vuotta sitten kun keskityttiin jalostamaan pelkkää tyyppiä. Myöhemmin jalostusohjelmassa kiinnitettiin huomiota myös luonteeseen todistetusti menestyksellä.

Astutusmäärien pienentyessä tulee laadukkaista ratsuhevosista olemaan entistä suurempi kysyntä; kasvattajien kannattaa miettiä tarkkaan paitsi kasvattinsa sukua, myös sen käyttötarkoitusta: kolmen laadukkaan perusaskellajin lisäksi ensiarvoisen tärkeää on luonne: hevosen luontainen halu miellyttää ja palvella ihmistä.

Kirjoittaja on Suomen Hannoveryhdistyksen puheenjohtaja ja perustajajäsen, Hannoveraner Internationalin suomalaisdelegaatti, hevosenomistaja ja hevoskasvattaja vuodesta 1997.

LÄHTEET:

Allbreed pedigree -sukutietokanta

<https://www.allbreedpedigree.com/>

Hippoksen sukutietokanta

<https://heppa.hippos.fi/jalostus/>

Horsetelex -sukutietokanta

<https://www.horsetelex.com/horses/pedigree/1911099/peralta-pinha>

Kansainvälinen ratsastajainliitto

<https://data.fei.org/Default.aspx>

Klosterhoff Medingen

<https://klosterhof-medingen.de/en>

Schockemöhlen oriasema

<https://schockemoehle.com/>

Sukuposti

<http://www.sukuposti.net/>